**Naputak za prospektivna istraživanja među djecom školske dobi, koja će se provoditi u školama.**

Istraživanja među školskom djecom provode se u skladu sa svim važećim i primjenjivim smjernicama, čiji je cilj osigurati pravilno provođenje postupaka, sigurnost, zaštitu identiteta i obavijesni pristanak ispitanika, odnosno roditelja i/ili staratelja.

Istraživanja se provode sukladno smjernicama dobre kliničke prakse, odredbama Helsinške deklaracije, Etičkog kodeksa istraživanja s djecom, Etičkog kodeksa Sveučilišta u Zagrebu i odgovarajućih općih akata Medicinskog fakulteta (Opća pravila o obavljanju znanstvenog i stručnog i nastavnog rada i Pravila dobre akademske prakse za znanstveni rad).

Uz već propisane obrasce, zamolbi za dopusnicu Etičkog povjerenstva potrebno je priložiti:

1. Pozitivno stručno mišljenje Agencije za odgoj i obrazovanje Republike Hrvatske o provedbi istraživanja među školskom djecom u školama,
2. Obavijest o istraživanju za ispitanika i/ili roditelja/staratelja,
3. Obavijesni pristanak za sudjelovanje u istraživanju za ispitanika i/ili roditelja/staratelja,
4. Obavijest o istraživanju za ravnatelje i stručne službe škola.